Proiectul

”Comunități rezistente la schimbări climatice prin abilitarea femeilor”

PROGRAMUL DE GRANTURI DESTINATE

**FEMEILOR CU ACTIVITATE ECONOMICĂ ÎN GOSPODĂRIILE CASNICE**

**GHIDUL DE APLICARE**

**2021**

**CONTEXT**

Moldova se confruntă cu multe probleme de mediu semnificative. Gestionarea necorespunzătoare a deșeurilor solide duce la poluarea solului, aerului și a apelor, pe când gestionarea neadecvată a pădurilor și practicile agricole nedurabile rezultă în degradarea solului și pierderea biodiversității. Toate acestea afectează direct și indirect condițiile de trai și sănătatea populației, precum și dezvoltarea economică contribuind la creșterea ulterioară a sărăciei, în special în regiunile rurale.

Luând în considerare structura sa economică și caracteristicile geografice, Moldova este foarte vulnerabilă la schimbarea climatică. Începând cu anii 1980, clima din Republica Moldova a evoluat puternic către condiții mai aride, în special creșterea temperaturii medii, seceta și inundațiile care sunt riscurile climatice majore, iar dezastrele climatice în Moldova survin mai frecvent și mai des cauzând în mediu pierderi economice enorme în fiecare an.

**INFORMAȚIE DESPRE PROIECT**

Proiectul ”**Comunități rezistente la schimbări climatice prin abilitarea femeilor”** își propune să susțină mai mulți actori locali din regiunile țintă în identificarea, formularea, planificarea și implementarea inițiativelor de reducere a degradării mediului și de sporire a rezilienței la schimbările climatice.

**Obiectivul Proiectului** este de a construi comunități inclusive, durabile și rezistente și de a crea un mediu favorabil pentru abilitarea economică, socială și educațională a femeilor. Obiectivul proiectului va fi atins prin intermediul a patru rezultate:

1. Mijloace de trai durabile, temeinice din perspectiva mediului și reziliente la schimbările climatice sunt definite, iar capacitățile și cunoștințele privind mediul, schimbările climatice și dimensiunea de gen sunt consolidate și implementate cu succes;

2. Capacitățile ONG-urilor de a oferi expertiză APL-urilor și femeilor în domeniul rezilienței față de schimbările climatice, dezvoltarea durabilă și integrarea dimensiunii de gen sunt consolidate;

3. Practicile și proiectele prietenoase mediului și reziliente față de schimbările climatice sunt implementate de gospodăriile conduse de femei, producătoarele agricole și comunități;

4. Practicile și modelele de business durabile și reziliente față de schimbările climatice sunt diseminate și replicate;

**Proiectul ”Comunități rezistente la schimbări climatice prin abilitarea femeilor”** este finanțat de Suedia și implementat de Programul Națiunilor Unite pentru Dezvoltare (PNUD) în perioada martie 2020 - martie 2023. Principalii beneficiari ai proiectului sunt ONG-uri, gospodării conduse de femei, femei-antreprenoare, APL-urile din raioanele țintă Nisporeni, Călărași, Basarabeasca, Leova, UTA Găgăuzia, zona de securitate[[1]](#footnote-1) și regiunea transnistreană.

Pentru a atinge rezultatele scontate, **proiectul ”Comunități rezistente la schimbări climatice prin abilitarea femeilor”** va oferi asistență financiară femeilor cu activitate economică în gospodăria casnică din raioanele Nisporeni, Călărași, Basarabeasca, Leova, UTA Găgăuzia, zona de securitate și regiunea transnistreană, în vederea practicării activităților generatoare de venituri, prietenoase mediului și reziliente la schimbări climatice. Astfel, de suport din partea Proiectului vor beneficia 60 de femei cu activitate economică în cadrul gospodăriilor casnice.

Conform documentului de proiect și bugetului aprobat, Proiectul PNUD/”Comunități rezistente la schimbări climatice prin abilitarea femeilor” își propune să sprijinite beneficiarele selectate cu un grant în valoare de cel mult 3500 dolari SUA și care vor activa în comunitățile din raioanele Nisporeni, Călărași, Basarabeasca, Leova, UTA Găgăuzia, zona de securitate și regiunea transnistreană.

**Concursul de granturi este gestionat de compania** **AXA Management Consulting în parteneriat cu Centrul CONTACT și Agenția INNOVATION, în baza contractului de parteneriat încheiat cu PNUD Moldova în cadrul proiectului ”Comunități rezistente la schimbări climatice prin abilitarea femeilor”.**

**Prezentul Ghid de aplicare descrie modalitatea de aplicare la Programul de granturi destinat ONG-lor care urmează să ofere asistența necesară femeilor** **care conduc o gospodărie casnică din regiunile țintă în pregătirea, implementarea și asigurarea durabilității inițiativelor din domeniu protecției mediului și rezilienței climatice.**

**SCOPUL ȘI OBIECTIVELE**

**PROGRAMULUI DE GRANTURI PENTRU FEMEI CU ACTIVITATE ECONOMICĂ ÎN GOSPODĂRIILE CASNICE**

**Scopul** **acestui Program de granturi** este de a oferi asistență femeilor (asistență tehnică în dezvoltarea capacităților, mentorat și ghidare) în vederea consolidării capacităților acestora de adaptare la schimbările climatice și de dezvoltare a activităților generatoare de venituri, durabile și rezistente la schimbarea climei prin acordarea de asistență financiară nerambursabilă (granturi) direcționata spre unul din **următoarele obiective:**

* Pilotarea activităților generatoare de venituri prietenoase mediului, durabile și rezistente la schimbarea climei în cadrul gospodăriilor casnice;
* Dezvoltarea activităților agricole inteligente în materie de climă în cadrul gospodăriilor casnice;
* Contribuirea la redresarea aspectului vulnerabil în domeniului practicilor agricole, energiei alternative, prelucrării deșeurilor și altor domenii ce țin de sporirea rezilienței la schimbarea climei;

În cadrul concursului de granturi urmează a fi selectate cel puțin **60 de proiecte**, care vor acumula punctajul cel mai mare. **Beneficiarele Programului de suport financiar nu vor primi finanțarea în valoare monetară, dar vor primi direct bunurile sau serviciile indicate în cererea de aplicare la proiect în valoare de maxim 3500 dolari SUA.**

**ZONE ELIGIBILE**

Solicitările de finanțare ale femeilor cu activitate economică pe lângă gospodăriile casnice vor fi relevante pentru domeniul rezistenței la schimbările climatice, gestionării riscurilor dezastrelor și dezvoltării durabile și pot fi înaintate din partea **beneficiarelor din unul** din raioanele:

* Nisporeni,
* Călărași,
* Basarabeasca,
* Leova,
* UTA Găgăuzia,
* zona de securitate și regiunea transnistreană

Propunerile de proiect pot fi înaintate atât din partea aplicantelor din mediul rural cât și din mediul urban din zonele țintă. O beneficiară (persoană fizică) va putea beneficia doar de un singur grant din partea proiectului.

**TIPUL ȘI VALOAREA GRANTURILOR OFERITE, ACTIVITĂȚILE ELIGIBILE PENTRU FINANȚARE**

Valoarea maximă a finanțării oferite de PNUD nu va depăși suma de **3500 dolari SUA**.

Finanțarea oferită de PNUD va putea fi folosită, în funcție de tipul activităților generatoare de venituri planificate, pentru procurare lucrări și/sau bunuri/utilaje/echipamente, precum și pentru procurarea de servicii de asistență tehnică specializată.

|  |  |
| --- | --- |
| ***Grant***  | Până la 3500 dolari SUA |
| ***Co-finanțare (contribuție proprie)*** | Contribuție: * lucrări aferente implementării grantului,
* contribuția financiară este posibilă, dar nu este obligatorie
 |
| ***Grupul țintă***  | Femei inițiatoare a unei activități economice în cadrul gospodăriei casnice |
| ***Idei de activități eligibile pentru finanțate***  | * Colectarea apei de ploaie
* Access la apele de suprafață și/sau subterane, unde se permite și unde este aplicabil
* Construcția serelor
* Irigare prin picurare
* Managementul deșeurilor organice - producerea compostului
* Apicultura
* Crearea depozitelor pentru semințe și produse agricole
* Creșterea animalelor
* Alte activități aferente ce ar asigura securitatea alimentara in condiții meteorologice extreme
 |

Notă: *Toate procurările în cadrul proiectelor selectate vor fi realizate de AXA Management Consulting în parteneriat cu Centrul CONTACT și Agenția INNOVATION, în baza contractului de prestări servicii încheiat cu PNUD Moldova, cu implicarea beneficiarelor la toate etapele de selectare a serviciilor/bunurilor.*

**CO-FINANȚARE**

Co-finanțarea urmează a fi asigurată de femeile aplicante prin lucrări aferente implementării grantului și urmează a fi descrisă în formularul de aplicare. La fel, este posibilă și contribuție financiară, dar aceasta nu este obligatorie.

**TERMENI ȘI MODUL DE APLICARE**

Documentele de aplicare vor fi completate în limba română sau rusă, informațiile solicitate vor fi prezentate conform Formularului model și vor fi descrise clar și în corespundere cu solicitările din fiecare secțiune a documentului. Modelul Formularului de aplicare poate fi accesat pe pagina web: [www.axa.md/rescom-beneficiare](http://www.axa.md/rescom-beneficiare).

Pentru consultații la completarea și depunerea dosarelor vă rugăm să îl contactați pe reprezentantul Centrului CONTACT, Serghei NEICOVCEN, la nr. de telefon: 068386664, 079635985 sau prin e-mail: info@contact.md.

Reprezentat al Proiectului ”Comunități rezistente la schimbări climatice prin abilitarea femeilor” – Tatiana CRĂCIUN, telefon de contact 068680525, e-mail: tatiana.craciun@undp.org.

Pentru mai multe detalii despre programul de granturi, precum și despre procedura de aplicare, vă invităm să participați la una din sesiunile de informare ce vor fi organizate. Pentru a vă înregistra pentru una din sesiunile de informare, vă rugăm să accesați acest link: <https://forms.gle/Vt6Xp486d8xuF6Cg6>

Pachetul de aplicare va conține:

**Formularul de aplicare completat – Anexa 1** (în format Word și format PDF semnat), împreună cu anexele:

1. Bugetul estimativ detaliat – **Anexa 2**
2. Copia buletinului de identitate a aplicantei;
3. Declarație pe proprie răspundere privind lipsa datoriilor fața de bugetul public, local și național), angajarea la asigurarea contribuției proprii (în natură sau financiar), lipsei conflictului de interes cu reprezentanții donatorului și corectitudinea informației prezentate, acordul persoanei aplicante privind diseminarea rezultatelor proiectului finanțat de grant - **Anexa 3.**

Termenul limită de depunere a dosarelor este **8 decembrie 2021, ora 23:59.** Dosarele transmise după ora limită de aplicare nu vor fi supuse evaluării**.** Mesajele de aplicare vor conține în mod obligatoriu următorul subiect:

”Aplicație concurs grant femei ce reprezintă gospodarii casnice <Nume, prenume> / regiunea țintă”

Dosarele complete vor fi depuse în format electronic prin poșta electronică la următoarea adresă: websites@axa.md.

**CRITERII DE EVALUARE ȘI SELECTARE**

Pentru a fi admise la concurs, propunerile de proiecte urmează să corespundă **criteriilor minime de eligibilitate enumerate mai jos:**

|  |  |
| --- | --- |
| *#* | ***Criteriu*** |
| 1 | Propunerea de proiect este înaintată de către femeie inițiatoare a unei activități economice în cadrul gospodăriei casnice (persoană fizică) |
| *2* | Gospodăria casnică este localizată în unul din raioanele/regiunile țintă ale Proiectului (Călărași, Nisporeni, Leova, Basarabeasca, UTA Găgăuzia, zona de securitate și regiunea transnistreană) |
| 3 | Gospodăria casnică aplicantă nu are restanțe la bugetul public  |
| 4 | Confirmarea disponibilității aplicantei de a contribuie cu lucrări aferente implementării proiectului finanțat prin grant |
| 5 | Acordul persoanei aplicante privind diseminarea rezultatelor proiectului finanțat din grant |

***Notă:***

***Dosarele de aplicare care vor fi incomplete, nu vor fi admise la etapa de evaluare tehnică***

***O persoană va putea beneficia doar de un grant din partea proiectului.***

Proiectele care vor fi admise la evaluarea tehnică (vor întruni criteriile minime de eligibilitate), vor fi supuse unui proces de evaluare complex, în corespundere cu următoarele **criterii de evaluare:**

| **#** | **Criteriu** | **Punctaj****maxim** |
| --- | --- | --- |
| 1 | Activitățile descrise în formularul de aplicare corespund cu unul din obiectivele de finanțare ale programului de granturi | 20 |
| 2  | Activitatea economică propusă spre susținere financiară este inițiată și gestionată de  femeie singură cap de gospodărie  | 15 |
| 3 | Proiectul propus spre finanțare este fezabil din punct de vedere economic și financiar  | 15 |
| 4 | Demonstrarea beneficiilor proiectului din punct de vedere economic (sporirea productivității, venituri adiționale pentru gospodărie etc.)  | 20 |
| 5 | Demonstrarea beneficiilor proiectului din puncte de vederea al aspectelor de mediu și reziliența la schimbările climatice  | 15 |
| 6 | Demonstrarea durabilității investiției susținute prin grant | 15 |
| **TOTAL** | **100** |

Proiectele care în rezultatul evaluării vor obține mai puțin de 70 de puncte vor fi descalificate.

În rezultatul evaluării, vor fi sprijinite cel puțin 60 de proiecte care vor acumula cel mai mare scor.

1. Harta cu localitățile din zona de securitate poate fi consultată urmând acest link: <https://zonadesecuritate.md/zona-de-securitate/harta-zs-zona-de-securitate/> [↑](#footnote-ref-1)